










ADMINISTRAZIO-KLAUSULA PARTIKULARREN AGIRIA AHOLKULARITZA TEKNIKOA ETA JURIDIKOAREN ZERBITZUA, PROZEDURA IREKI BIDEZ KONTRATATZEKO, ELORRION ABIADURA HANDIKO TRENAREN PROIEKTUEN ETA OBREN JARRAIPNA EGITEKO

I. KONTRATUAREN ALDERDI OROKORRAK ETA KONFIGURAZIOA


1. KONTRATUAREN XEDEA
Agiri honetan oinarrituta egingo den kontratuaren xedea  Abiadura Handiko Trenaren proiektuen eta obren eraginez Elorrion izango diren afektazioak jarraitu ahal izateko aholkularitza teknikoa eta juridikoa emotea izango da, AHTaren euskal Y-aren korapiloa egiteko eraikiko diren 5 tarteekin lotuta, ingurumena, lurzoruaren jabetzari eta zorbideen eta bide publikoen erabilerak modu nabarmenean afektatuta geratzen direlako, Baldintza Teknikoen Agirian zehaztutako baldintzetan.



CPV kodea: 	71311220-9 Bideetako ingeniaritza zerbitzuak.
71520000-9 Obrak gainbegiratzeko zerbitzuak

Zerbitzuaren ezaugarriek ez dute ahalbidetzen loteen identifikazioa egitea.

2. KONTRATATZEKO PREMIAREN JUSTIFIKAZIOA ETA KONTRATUAREN ARDURADUNA
Kontratu honek jasangarritasun eta gobernantza publikorako udal teknikariak 2021eko martxoan egindako txostenean jasotako premiari erantzuten dio.

Kontratuaren arduraduna: Jasangarritasun eta gobernantza publikorako udal teknikaria

3. GAUZATZEKO EPEA.
Kontratu hau egikaritzeko epea guztira BI URTEkoa izango da, formalizatzen den egunaren biharamunetik hasita. Kontratua birritan luzatu ahal izango da, bakoitza urtebeterako, eta esleipendunarentzat urteko bi luzapenak derrigorrezkoak izango dira, eta gutxienez kontratuaren iraupen-epea amaitu baino bi hilabete lehenago aurreabisua egin behar da. Edozein modutan, kontratua bera edo edozein luzapen amaituko dira lehenengo klausulan adierazitako jardueraren xedea desagertzen edo amaitzen denean, agiri hauetako 27. klausulan jasotako baldintzetan.

Kontratista berandutze-egoeran dagoela ulertuko da aipatutako epea igarotzeagatik, eta horretarako ez da beharrezkoa izango  Administrazioak aldez aurretik agintzea.


4. LIZITAZIOAREN OINARRI-AURREKONTUA, URTEKO LIZITAZIOAREN OINARRI-AURREKONTUA ETA KONTRATUAREN BALIO ESTIMATUA

Urteko lizitaziorako oinarrizko aurrekontua (BEZik barik): 23.000,00,00 €
	BEZa: % 21: 4.830,00,00 €    
		Urteko lizitazio-aurrekontua, BEZa barne:   27.830,00,00 €

		Urteko lizitaziorako oinarrizko aurrekontua (BEZik barik): 46.000,00€
		BEZa: % 21: 9.660,00 €.
		Lizitaziorako Oinarrizko aurrekontua, BEZa barne: 55.660,00€
	
	
	
	
	


Kontratuaren balio zenbatetsia: 92.000,00 €, BEZik  barik.

5. FINANTZAKETA

[bookmark: _GoBack]Udal kontu-hartzailetzaren txostenak, 2021eko ekainaren 3koak egiaztatzen du aurrekontu-aplikazioan nahiko diru-izendapen dagoela.

Aurretiazko izapidea ( 9/2017 Legearen Hirugarren Xedapen Gehigarria): Ez.

 Aurrekontuetan eskumena duen organoak behar diren urteetako aurrekontuetan behar izango diren kredituen erreserba egingo du.

6. ORDAINTZEKO ERA

Kontratuaren prezioa hilero ordainduko da faktura aurkeztu eta adostasuna emon ondoren, modu honetan:

Faktura, Fakturen Sarrerako Gune Nagusian aurkeztuko da, udal web orriaren bidez: https://www.elorrio.eus/efaktur/empresas/index.action?request_locale=eu_ES 
https://www.elorrio.eus/efaktur/empresas/index.action?request_locale=eu_ES

Faktura elektronikoan, azaroaren 30eko 1619/2012 Errege Dekretuak, fakturazio-betebeharrak arautzen dituen erregelamendua onartzekoa, aurreikusten dituen datuak eta betebeharrak sartzeaz gain, Hogeita Hamahirugarren Xedapen Gehigarriaren bigarren atalean, eta fakturazio elektronikoari buruzko araudian aurreikusitako hauek sartu beharko ditu:
- Hartzailea: ELORRIOKO UDALA/AYUNTAMIENTO DE ELORRIO 
-  Kontratazio-Organoa: Tokiko Gobernu Batzarra.
- Kontabilitate publikoetan eskumenak dituen administrazio-organoa: ALKATEA
DIR3 kodea honako hau da: 	
Bulego kudeatzailea:               L01480329 ELORRIOKO UDALA
Tramite-unitatea:      L01480329 ELORRIOKO UDALA
Bulego kontablea:             L01480329 ELORRIOKO UDALA

Udalak, emondako zerbitzuen kontratuan jasotakoa jarraituz, adostasuna ziurtatzen duten agiriak onartu beharko ditu zerbitzua emon ondorengo hurrengo hogeita hamar egunen barruan.

Edonola ere, kontratistak ez badu aurkezten faktura dagokion administrazio-erregistroan hogeita hamar eguneko epean faktura elektronikoari buruz indarrean dagoen araudian ezarritako baldintzetan, interesen sorrera ez da hasiko harik eta hogeita hamar egun igarotzen diren arte faktura zuzen aurkezten duen egunetik, baldin eta Administrazioak ez badu fakturarekiko onarpenik eman, hala badagokio ere, eta ez badu dagokion ordainketarik egin.

7. PREZIOAK BERRIKUSTEA

Kontratu honetan ez da preziorik berrikusiko, SPKLaren 103.1 artikuluak xedatzen duenarekin bat.

8. BERMEAK

Kontratuaren esleipendunak hartutako obligazioak beteko dituela bermatzeko esleipen-prezioaren % 5ari dagokion behin betiko bermea ezartzeko obligazioa du. Horretarako, esleipen prezioa BEZik barik hartuko du.

Aipatutako bermea ezartzeko epea 17. klausulan agertzen den errekerimenduan zehaztuko dena izango da, eta ezarri ahal izango da SPKLaren 108 artikuluak aurreikusten dituen bitartekoetako edozeinetan. Bermea ezarri dela egiaztatuko ahal izango da bitarteko elektroniko, informatiko edo telematiko bidez. Lizitatzaileari egotz dakizkiokeen arrazoiengatik betebehar hau bete ezean, Administrazioak ez dio zerbitzua esleituko.

Bermea osorik edo zati bat itzultzeko edo indargabetzeko, azaroaren 8ko 9/2017 Legearen, Sektore Publikoko Kontratuena, 111 artikuluak xedatutakoa jarraituz egingo da, berme-epea amaitutakoan eta esleipendunak kontratuaren betebehar guztiak behar bezala betetakoan.

II.- KONTRATATZEKO PROZEDURA

9. ESLEITZEKO PROZEDURA

Kontratu honen esleipena prozedura ireki sinplifikatu bidez egingo da, SPKLaren 156 artikuluaren 1etik 6ra doazen apartatuetan aurreikusitakoari jarraituz, zeinen izapidetzean aipatutako Legeak jasotzen dituen jarduketak eta garatzeko arauetan xedatutakoak jarraituko diren.

10. LIZITAZIO ELEKTRONIKOA

Lizitazio hau bitarteko elektroniko bidez izapidetuko da, azaroaren 8ko 9/2017 Legearen, Sektore Publikoko Kontratuena, xedapenak jarraituz. Ondorioz, Udalak lizitatzaileekin izango duen harremana bitarteko elektroniko bidez egingo da.

11. JAKINARAZPENAK ETA ABISUAK
Espediente honekin lotutako jakinarazpen eta abisu guztiak bitarteko elektroniko bidez egingo dira, honako prozesu honen arabera:

1) Lizitatzaileen eskura jartzea.
2.) Sarrera jakinarazpenaren edo abisuaren edukira.

Epeak zenbatzen hasiko dira jakinarazpenaren abisua egiten denetik (jakinarazpenaren xedea egun berean kontratatzailearen profilean argitaratzen bada), edo jakinarazpena jasotzen den unetik (ekintza egun berean argitaratzen ez bada kontratatzailearen profilean).
Jakinarazpena eskuragarri jarritako egunetik egutegiko hamar egun igarota, hartzaileak onartzen edo atzera botatzen ez badu, amaitutzat joko da, eta jakinarazpenaren izapidea betetzat emongo da.

12. KONTRATATZEKO GAITASUNA
Kontratazio-prozedura honetan parte hartu ahal izango dute gaitasun juridiko eta jarduteko ahalmen osoa duten pertsona natural edo juridikoek kaudimen ekonomiko, finantzario eta tekniko edo profesionala egiaztatzen badituzte eta Sektore Publikoko Kontratuen Legearen testu bateginaren 71. artikuluan kontratatzeko aurreikusitako debekuetan sartuta ez badaude. Kaudimena 17 klausulak aipatzen dituen baliabideen bidez egiaztatu eta ebaluatuko da.
Era berean, norberak egin dezake edo baimendutako pertsona batek ordezkatu dezake horretarako emondako ahalorde askietsi bidez. Pertsona juridiko baten ordez horren kideren batek parte hartzen duenean, dokumentuen bidez justifikatu beharko du horretarako gaitua dagoela. Bai kasu batean, bai bestean, aipatutako kontratatzeko ezintasun arrazoiak eragiten diote ordezkariari.
Pertsona horiek, halaber, kontratu honen xede den jarduera edo prestazioa egiteko eska daitekeen enpresa-gaitasuna edo gaitasun profesionala izan beharko dute.

Kontratatzeko berariazko debekua:

Sektore Publikoko Kontratuei buruzko 9/2017 Legearen 71.1.d) artikuluan xedatutakoaren arabera, ezin izango dute kontratatu 250 langiletik gora duten enpresek berdintasun-plan bat edukitzeko betebeharra betetzen ez badute Emakumeen eta Gizonen Berdintasuneko martxoaren 22ko 3/2007 Lege Organikoaren 45 artikuluak xedatzen duenarekin bat. Beraz, 250 langiletik gorako enpresen kasuan Emakumeen eta Gizonen Berdintasunerako Plana diseinatu eta benetan aplikatu dutela egiaztatu beharko dute. Baldintza hau urriaren 13ko 901/2020 Errege Dekretuaren arabera interpretatu beharko da, zeinen bidez, berdintasun-planak eta haien erregistroa arautzen diren, eta Hitzarmen eta akordio kolektiboen erregistroari eta gordailuari buruzko maiatzaren 28ko 713/2010 Errege Dekretua aldatzen duen.
Era berean, ezingo dute kontraturik egin merkatuko diziplina-arloan, lanbide-arloan edo laneko integrazioaren arloan eta aukera berdintasunaren arloan eta desgaitasuna duten pertsonen ez diskriminatzearren arau-hauste larria egiteagatik zehapen irmorik jaso duten enpresek, arlo sozialean pertsonen gizarteratze kontuetan egindako arau-hausteak barne, Arau-hauste eta Zehapenei buruzko Legearen testu bateginak xedatutakoaren arabera.

Ondorioz, kontratazio-prozeduratik kanpo geratuko dira Sektore Publikoko Kontratuen 9/2017 Legean, Berdintasunerako 3/2007 Lege Organikoan eta Euskadiko Berdintasunerako 4/2005 Legean ezarritako kontratatzeko debekua duten pertsonak eta enpresak, beste batzuen artean honako baldintza hauek betetzen ez dituztenak: hala badagokio, berdintasun-plan bat izateko betebeharra ez betetzea (901/2020 Errege Dekretua), langile guztien ordainsari-erregistroa ez izatea (902/2020 Errege Dekretua), behargineen eskubideen aurkako delituengatik, laneratzearen eta aukera-berdintasunaren arloko arau-hauste astunagatiko zehapen irmoagatik eragindakoak, edo lan- edo gizarte-arloko arau-hauste oso astunagatik, laneko arriskuen prebentzioaren, indarkeria matxistaren edo emakumeen eta gizonen berdintasunaren arloko arau-hausteak barne. 

13. ESLEIPEN-IRIZPIDEAK:
Kontratuaren esleipenerako oinarri izango diren balorazio-irizpideak eta haztapena honako hauek dira:

1) Balio-judizio baten mendeko esleipen-irizpideak: 45 puntu gehienez.
2) Hautemate automatikorako esleipen irizpideak: 55 puntu gehienez.

1) Balio-judizio baten mendeko esleipen-irizpideak: 45 puntu gehienez.
Puntuak era honetara lortuko dira: 

Proiektuak honako kontu hauek aurreikusiko ditu: 

1.1. 	Egingo diren zereginen zehazte-maila eta xehetasunak, zeregin bakoitzaren garapenerako jarraituko diren prozedurak zehaztuz. 15 puntu gehienez.

1.2. 	Enpresaren esperientzia antzeko kontratuetan. 15 puntu gehienez.

1.3. 	Laguntzari atxikitako talde teknikoa. 15 puntu gehienez.

Gutxienez 22,5 puntu lortu beharko dira prozeduran aurrera egin ahal izateko. Gutxieneko puntuazio hau lortzen ez dutenek kanpoan geratuko dira.


2) Hautemate automatikorako esleipen irizpideak: 55 puntu gehienez.

2.1 45 puntu emongo zaizkio prezio ekonomikoenari, eta gainerako eskaintzei ezarriko zaizkien puntuak ateratzeko erabiliko den formula honako hau izango da: eskaintza merkeenaren eta baloratzen den lizitatzaileak aurkeztutako eskaintzaren artean ateratzen den kozientearen emaitza bider irizpideari ezar dakizkiokeen puntuen guztia. Hau da:

Pl= Ob/Ol x 45
Non:
Pl: lizitatzailearen puntuak
Ob: Eskaintza merkeena.
Ol: Lizitatzailearen eskaintza:

2.2. Elorriarrak artatzeko kalitate-irizpideak elebidun pertsonako, eta enpresa esleipendunaren lan-taldekoa denean: 10 puntu.

Euskararen jakite-maila eta adierazpena egiaztatzeko, C1 maila (EGA edo baliokidea) egiaztatzen duen euskarazko titulu ofiziala aurkeztu beharko da, euskararen jakite-maila egiaztatzen duten tituluak eta ziurtagiriak baliozkotzeari eta  Hizkuntzen Europako Erreferentzia Marko Bateratuko mailekin parekatzeari buruzko azaroaren 9ko 297/2010 Dekretuan xedatutakoaren arabera, uztailaren 4ko 187/2017 Dekretuak egindako aldaketaren ondoren. Eskatutako titulazioa lortzeko azken eguna eskaintzak aurkezteko azken eguna izango da. 

SPKLaren 76.3 artikuluan xedatutakoaren ondorioetarako, ulertzen da euskaraz C1 maila egiaztatzea, ezinbestekoa ez bada ere, oso komenigarria dela lizitatzen den zerbitzua behar moduan emoteko, horregatik, ez da giza baliabideen atxikipena eskatzen, baina bai, ordea, baloratuko da zuhurtziazko 10 puntu emonez kalitate-irizpide gisa. 

Irizpide honetan puntuak lortu ahal izateko, titulazioa proposatutako lan-taldeko kideetako batek aurkeztu beharko du.

14. KONTRATAZIO MAHAIA

Elorrioko Udaleko Kontratazio-Mahai Iraunkorra honako kideek osatuko dute: http://www.elorrio.eus/eu-ES/Udala/Idazkaritza/Kontratatzailearen_profila/Orrialdeak/Mesasdecontratacion.aspx.

15. EPEA ETA ESKAINTZAK AURKEZTEKO EZAUGARRIAK, ETA BALDINTZA-AGIRIAK IKUSTEA

Lizitazio hau Udal honetako kontratatzailearen profilean iragarriko da, Euskadiko Kontratazio Publikoaren Plataforman dagoena.

Eskaintzak aipatutako Plataformaren bitartez aurkeztu beharko dira, iragarkia argitaratu eta hurrengo egunetik hasita egutegiko hurrengo 15 egunen barruan, azken egunaren arratsaldeko 2ak aurretik.

Udal honetako kontratatzailearen profilera sartzeko helbide honetara jo beharko da:  http://www.elorrio.eus/eu-ES/Udala/Idazkaritza/Kontratatzailearen_profila/Orrialdeak/Mesasdecontratacion.aspx.  Leku honetan baita ikusi ahal izango dira bai baldintza-agiriak, bai agiri osagarriak.
											
Lizitatzaileek baldintza-agirien edo agiri osagarrien gaineko informazio gehigarria eskatu duten kasuan, eskaintzak aurkezteko azken eguna baino hiru egun lehenago eskatu dutenei bialduko zaie, aipatutako epea iraungi baino sei egun lehenago, gutxienez, eskatu badute.
Lizitazio prozedura honetan aipatutako bide elektronikoen bitartez aurkezten ez diren eskaintzak ez dira onartuko. Honetarako, beharrezkoa izango da Euskadiko Kontratazio Publikoaren Plataformako edo Sektore Publikoko Kontratazioaren Plataformako erabiltzailea.
Kasua bada eskaintza bat osatzen duten agirietako edozein ezin dela ondo ikusi, inguruabarraren gaineko jakinarazpena egin ondoren 24 orduko epean lizitatzaileak aukera izango du akatsa emoten duen fitxategian sartutako agiria formatu digitalean aurkezteko. Geroago aurkeztutako agirian ezingo da eskaintzan sartutako jatorrizkoaren gainean inolako aldaketarik egin. Kontratazio-organoak egiaztatzen badu agirian aldaketak egin direla, ez da kontuan hartuko lizitatzailearen eskaintza.
Proposamenak Administrazio-Klausula Partikularren Agirian aurreikusitakora doituko dira, eta proposamena aurkezteak lizitatzaileak klausula edo baldintza guztiak onartzen dituela esan gurako du, inolako salbuespenik ez erreserbarik gabe.
Lizitatzaile bakoitzak ezingo du proposamen bat baino gehiago aurkeztu, aldaerak onartzearen kaltetan barik. Ezingo du ezta ere proposamena sinatu aldi baterako enpresa batekin edo aldi baterako enpresa baten baino gehiagotan agertu. Arau hauek hausteak baztartzea ekarriko du lizitatzaileak sinatutako eskaintza guztiak.
Informazio publikoa eskuratzeari buruz indarrean dagoen legerian eta SPKLren esleipenaren publizitateari eta hautagai-zerrenda eta lizitazioei emon beharreko informazioari buruzko xedapenetan xedatutako alde batera utzi gabe, hautagaiek konfidentzialtzat jo ahal izango dute eskaintzak egitean haiek emondako informazioaren zati bat, bereziki sekretu tekniko edo komertzialei eta alderdi konfidentzialei buruzkoa. Udalak ezingo du informazio hau zabaldu lizitatzailearen baimenik barik.

16. PROPOSAMENAK AURKEZTEKO ERA

Lizitatzaileek hiru gutun-azal elektroniko aurkeztuko dituzte. Gutun-azal hauek lizitatzaileak edo ordezkatzen duen pertsonak sinatuta egongo dira eta bakoitzaren barruan gutun-azal bakoitzerako klausula honetan zehazten den edukia sartuko da.

“A” GUTUN-AZAL ELEKTRONIKOA: GAITASUNA ETA KAUDIMENA KONTRATATZEKO.

Gutun-azal honen barruan honako agiri hauek sartuko dira:

1.  Gaitutako posta elektronikoaren helbidea.
Gaitutako posta elektroniko helbide bat zehaztuko da, III. Eranskina, SPKLaren hamabosgarren xedapen gehigarrian xedatutakoarekin bat. Helbide honetan egingo dira kontratazio-espediente honekin lotutako jakinarazpenak.

1.  Lizitatzailearen erantzukizunpeko adierazpena.
Adierazpen honetan lizitatzaileak Administrazioarekin kontratatzeko legeak ezartzen dituen baldintza guztiak betetzen dituela esango du, eta baita baldintza-agiri honetan kontratua lortu ahal izateko betebeharrak, eta bereziki 12 eta 17 klausuletan zehazten direnak. Adierazpena Europako Kontratazio Agiri Bakarrean (EKAB) egingo da. Hau betetzeko argibideak agiri honen I. eranskinean daude. Nolanahi ere, kontratazio-organoak edo mahaiak komenigarria dela ikusten badu, prozedura ondo amaituko dela bermatzeko, esleipen-proposamena emon aurretik edozein momentutan lizitatzaileei eskatu ahal izango die, kontratuaren esleipenduna izateko ezarritako baldintzak betetzen dituztela egiaztatzen duten agiriak aurkezteko.

1. Aldi Baterako Enpresa-Elkartea (ABEE) osatzen duen operadore ekonomikoen kasuan, kide bakoitzak bere erantzukizunpeko adierazpena aurkeztu beharko du. Era berean, kontratuaren esleipendun izanez gero ABEE formalki eratzeko konpromisoa aurkeztu beharko dute, eta ABEEa osatzen dutenen izenak, inguruabarrak eta partaidetza zehaztu beharko dituzte.
1. SKPLaren 75. artikuluak xedatzen duenarekin bat, lizitatzaileak beste erakunde batzuetako kaudimena eta bitartekoak oinarritzat hartzen baditu, horietako bakoitzak, baita, aurkeztu beharko du erantzukizunpeko adierazpena.
1. Loteka banatuz gero, kaudimen-baldintza desberdinekin, erantzukizunpeko adierazpen bat aurkeztuko da kaudimen-baldintza berberak aplikatzen zaizkion lote edo lote-multzo bakoitzeko.

Legean eta baldintza-agiri honetan eskatzen diren nortasun-, gaitasun- eta kaudimen-betekizunak betetzen diren ala ez proposamenak aurkezteko epea amaitzean ikusiko da.


“B” GUTUN-AZAL ELEKTRONIKOA “JUDIZIO-BALIO BATEN ARABERA HAZTATUKO DIREN IRIZPIDEAK.”
Gutun-azal honetan sartuko dira balio-judizio baten mende geratzen den balorazio-irizpidearekin lotutako agiriak, agiri honetako 13. klausulan agertzen direnak.


“C” GUTUN-AZAL ELEKTRONIKOA.- BALORAZIO AUTOMATIKO IRIZPIDEAK
Gutun-azal honen barruan eskaintza ekonomikoa sartuko da II. eranskinaren ereduaren arabera.



17. AURKEZTUTAKO DOKUMENTAZIOA ZABALTZEA ETA TRATATZEA, ENPRESAK HAUTATZEA ETA ESKAINTZAK BALORATZEA
	
Proposamenak aurkezteko epea itxita honako jarduketa hauek egingo dira:

1. “A” GUTUN-AZAL ELEKTRONIKOA ZABALTZEA
Kontratazio-mahaiak “A” gutun-azala bide elektroniko bidez zabalduko du, eta bertan aurkitzen dituen agirien gaineko kalifikazioa emongo du.
SPKLaren 141.2 artikuluak xedatzen duena betez, Kontratazio-mahaiak aurkeztutako agirietan zuzendu daitezkeen akatsak daudela ikusten badu, dagozkien lizitatzaileei jakinaraziko die eta akatsak zuzentzeko hiru egutegiko egun emongo dizkie.


1.  “B” GUTUN-AZAL ELEKTRONIKOA ZABALTZEA 
“B” gutun-azalean aurkeztutako dokumentazioa, balio-judizio baten mende geratzen diren irizpideekin lotuta, kontratatzailearen profilean 48 orduko aurrerapenarekin argitaratutako egunean eta orduan zabalduko da. Ondore hauetarako, dokumentazio honetan akatsak edo omisioak zuzentzea beharrezkoa balitz, kontratazio-mahaiak gehienezko sei egun balioduneko epea emongo du maiatzaren 8ko 817/2009 ED, urriaren 3eko Sektore Publikoko Kontratuen 30/2007 Legearen zati baten garapena egiten duena, 27. artikuluaren arabera.


1. “C” GUTUN-AZALA ZABALTZEA
“B” gutun-azala zabaldu eta bertan aurkitutako dokumentazioa baloratu ondoren, Kontratazio-Mahaiak “C” gutun-azala zabalduko du, Elorrioko Udalaren kontratatzailearen profilean iragarritako lekuan, egunean eta orduan. Honetarako, eta gutun-azal honetako dokumentazioan akatsik zuzendu beharrik balego edo zerbait falta izango balitz, Mahaiak gehienez sei egun balioduneko epea emongo du zuzenketak egiteko, 817/2009 Errege Dekretuaren 27. artikuluak xedatzen duena betez.

Saio honetan eskaintza bakoitzean balio-judizio baten mende dauden irizpideei emondako balorazioa jakinaraziko da.


1.  ESKAINTZEN SAILKAPENA
Irizpide guztiak baloratu ondoren, Kontratazio-mahaiak aurkeztutako proposamenak sailkatuko ditu lehenengo lekuan puntu gehien lortu dituena jarriz atzetik gainerako guztiak joango dira lortutako puntuen arabera, eta egin beharreko jarduketak egin ondoren esleipenerako proposamena egingo dio Kontratazio-Organoari.

Kontratuaren esleipen-proposamenak ez du eskubiderik sortuko proposatutako lizitatzailearentzat, horiek Udalaren aurrean ez baititu lortuko kontratua formalizatzen ez den bitartean.

SPKLaren 149 artikuluak aurreikusten duenaren babesean, eskaintza bat edo gehiago nabarmenki baxuegiak identifikatzen direnean, -onartutako eskaintza guztien batez besteko aritmetikoa baino % 20 txikiagoa den eskaintza izango dena- deklarazio honek eskaintza aurkeztu duen lizitatzailea edo, kasua bada, lizitatzaileak entzun behar izatea ekarriko du, eta baita zerbitzuaren aholkularitza teknikoa. Kasu honetan kontratazio-organoak, lizitatzailearen justifikazioa eta eskatutako txostenak kontuan hartuta, Administrazioaren nahierara gauzatu daitekeela uste duen eskaintza abantailatsuenaren aldeko esleipena egitea erabakiko du.

Ordea, kontratazio-organoak uste izango balu eskaintza ezin dela bete baxa nabarmenegiak sartu direlako, sailkapenetik kanpo utziko du eta eskaintza hoberenaren aldeko adjudikazioa egingo du.


1. ERREKERIMENDUA LEHENENGO SAILKATUARI
Aurreko jardunak eginda, kontratazio-zerbitzuek lehen sailkatuari eskatuko diote errekerimendua egiten zaion egunaren biharamunetik hasita hamar egun balioduneko epean jarraian zehazten diren jardunak egitea edo zehazten diren agiriak aurkeztea:

a) Parte-hartzailearen edo honen ordezkariaren Nortasun Agiri Nazionalaren fotokopia. Gainera, beste pertsona edo erakunde baten izenean ari bada, ahalorde notariala, Udalak askietsia.

b) 	Eskatzailea pertsona juridikoa denean, eratze-edo aldatze-eskritura, kasuan-kasuan, behar bezala inskribatuta Merkataritza Erregistroan eta identifikazio fiskalaren zenbakia, aplikagarria zaion merkataritza-legeriarekin bat, inskribapena eska daitekeenean. Hau, beharrezkoa ez balitz, jarduteko gaitasuna jarduera arautzeko arauak batzen dituen eratze-eskritura bidez egiaztatuko da, edo agiri, estatutu edo sortze-ekitaldi bidez, eta hala behar izanez gero, dagokion erregistro ofizialean inskribatuta egon beharko du.
Europar Batasuneko estatu kideetako enpresaburu ez espainiarrak direnean enpresa duten estatuko legediaren arabera erregistroan inskribatuta daudela egiaztatu beharko dute. Inskripziorik aurkeztu ezin den kasuan zinpeko aitorpena edo ziurtagiria aurkeztuko dute, aplikagarriak diren komunitateko xedapenekin bat.
Gainerako enpresa atzerritarrek jarduteko gaitasuna enpresa kokatuta dagoen lurralde eremuari dagokion estatuan Espainiako Misio Diplomatiko Iraunkorraren edo Bulego Kontsularraren txostena aurkeztu beharko dute.

c) Jarduera Ekonomikoen gaineko Zergan urtean eskatutako alta kontratuaren xedeari dagokion epigrafean, edo ordaindutako azken kuotaren ordainagiria gainerako kasuetan, eta aipatutako zergan baja ez duela eskatu aitortzen duen aitorpen arduratsua kasu bietan.

d) Behin betiko bermea ezarri izanaren egiaztagiria.

e) Kasu honetan SPKLaren 75.2 artikuluak aurreikusten duenarekin bat, lizitatzaileari beharrezko baliabideak emongo dizkioten erakundeen konpromisoa.

1. Kasua bada, kontratu hau gauzatzeko erabili behar dituen baliabideen konpromisoan zehaztutako baliabideak benetan dituela egiaztatzen duen dokumentazioa SPKLaren 76.2 artikuluak xedatzen duenarekin bat.

Kontratuaren arduraduna identifikatuko da, Udalarekin solaskidea izango dena beharren jarraipena egiteko, sortzen diren arazoak argitzeko, aldizkako txostenak azaltzeko, fakturaziorako, eta abar, hala nola baliabide pertsonalena eta lan-taldea.

Kontratuaren esleipendunak, gutxienez, hurrengo lan-taldea esleituko dio kontratuari. Lan-taldea identifikatu egin beharko da eta, hala badagokio, hizkuntza-gaitasuna duen kidea zein den adierazi beharko du.

· 1 Bideetako injeniaria.
· 1 Geologoa.
· 1 Zuzenbidea lizentziaduna.

Teknikariek, lizitatuko den aholkularitza teknikoarekin lotutako proiektu eta zereginetan bost urtetik gorako esperientzia izan beharko dute.

Aipatutako baldintza hauek funtsezko kontratu-betebehartzat hartzen dira; beraz, SPKLren 76.2 artikuluan aurreikusitakoaren babesean, ez-betetzea kontratua suntsiarazteko arrazoitzat hartu ahal izango da, 211.1.f) artikuluan adierazitako ondorioetarako.

g) Kaudimena egiaztatzea SPKLaren 87.1 b) eta 90.2 artikuluetan xedatutako bitartekoen bidez. Kontratu hau eskuratu ahal izateko eska daitezkeen gutxieneko kaudimen-baldintzak honako hauek dira:

-	Kaudimen ekonomikoa eta finantzarioa:  Arrisku Profesionalen Kalte-ordainen Asegurua duela egiaztatzen duen agiria. Hau, 300.000,00.-,00 eurokoa edo handiagoa izango da, eta indarrean egon beharko du eskaintzak aurkezteko epearen azken egunera arte, hala nola barrizteko eta luzatzeko konpromisoa, kontratua betetzen den denbora guztian indarrean egongo dena. Azken baldintza hau betetzat emongo da lizitatzaileak, lehiaketa irabaziz gero, aurkeztu duen eskaintzan eskatutako aseguruaren harpidetzaren konpromiso loteslea aurkezten badu, horretarako hamar egun baliodun izango dituelarik SPKLTBaren 150.2 artikuluak xedatzen duenarekin bat.

-	Kaudimen tekniko eta profesionala: Sektore Publikoko Kontratuen 9/2017 Legearen 90.4 artikuluak xedatzen duenaren kaltetan gabe, aurkeztea azken hiru urteetako (2018, 2019 eta 2020) kontratu honen xede izan diren izaera bereko edo antzeko zerbitzu edo egindako behar garrantzitsuenen zerrenda bat, zeinetan, zenbatekoa, data eta hartzailea, publikoa edo pribatua, adieraziko den. Beharrezkoa izango da kontratuaren enpresa esleipendunak aholkularitza teknikoan esperientzia egiaztatzea udalentzako obren jarraipenean, gutxienez bi (2) kontratu udal ezberdinetan. Egindako zerbitzuak edo beharrak organo eskudunak egindako edo bisatutako ziurtagiri bidez egiaztatuko dira hartzailea sektore publikoko erakunde bat denean; hartzailea subjektu pribatua bada, honek egindako ziurtagiri bidez egiaztatuko da, eta hala egiten ez denean enpresaburuaren deklarazio bidez, egindako prestazioa egiaztatzen duten bere esku dituen dokumentuekin batera; hala dagokionean, ziurtagiri hauek eskumena duen agintariak zuzenean emongo dizkio kontratazio-organoari. 

Kontratista enpresa sortu barria bada, hau da, bost urteko antzinatasuna baino txikiagoa duena, kaudimen teknikoa SPKLaren 90 artikuluaren 1 b)tik i)ra doazen ataletan aipatzen direnen bidez egiaztatuko da. Inolaz ere ez da aplikagarria izango a) atalean agertzen dena, zerbitzuen kopuruari buruz ari garela.

h) Zenbait enpresaburuk lizitazioan Aldi Baterako Enpresen Elkartea eratuz parte hartzen badu, bakoitzak bere gaitasun eta kaudimena egiaztatu beharko du, aurreko puntuetan xedatutakoekin bat. Halaber, proposamenean ABEEren kide bakoitzak egingo lukeen xedearen zatia azalduko da, guztien kaudimen-baldintzak zehaztu eta egiaztatzeko.

i) Zerga betebeharretan eta Gizarte Segurantzan egunean egotearen egiaztagiriak.

j) Atzerriko enpresen kasuan, kontratuaren ondorioz sor daitezkeen zuzeneko eta zeharkako gorabehera guztietarako edozein mailatan Espainiako auzitegi eta epaitegien jurisdikzioa betetzearen aitorpena. Nolanahi ere, uko egingo diote eskaintzailearen atzerriko jurisdikzio-foruari.

Bestalde, a) eta b) ataletan zehaztutako inguruabarrak baita egiaztatu daitezke Euskal Autonomia Erkidegoko Lizitatzaileen eta Enpresa Sailkatuen Erregistro Ofizialaren, Estatuko Lizitatzaileen eta Enpresa Sailkatuen egiaztagiri bidez, edo baita Europar Batasuneko sailkapen-ziurtagiri bidez, dena Zerbitzu Publikoetako Kontratuen Legearen 96 eta 97 artikuluek xedatzen dutenarekin bat. Aurreko paragrafoan aipatutako egiaztagiriak elektronikoak izan daitezke.

Errekerimendua emondako epearen barruan behar moduan bete ezean, lizitatzaileak egindako eskaintzan atzera egin duela ulertuko da, eta kasu honetan dokumentazio bera sailkatuen zerrendako hurrengo lizitatzaileari eskatuko zaio, sailkapen ordena jarraituta.

Aipatutako errekerimendua egin ondoren aurkeztutako dokumentazioan zuzendu daitezkeen akatsak ikusiko balira, egutegiko hiru eguneko epea emongo da akatsak zuzentzeko, eta hala jakinaraziko zaio lizitatzaileari, eta Udalaren kontratatzailearen profilean argitaratuko da.

18. ESLEIPENA ETA FORMALIZAZIOA

Udal-funtsen kontu-hartzailetzak gastu-konpromisoa fiskalizatu ondoren, kontratazio-organoak kontratuaren esleipena erabakiko du lehenengo sailkatuari eskatutako dokumentazioa jaso eta hurrengo bost egun baliodunen barruan SPKLaren 150.3 artikuluak xedatutakoarekin bat.

Esleipenaren jakinarazpena lizitatzaile guztiei egingo zaie eta Udalaren kontratatzailearen profilean argitaratuko da.

Esleipenaren jakinarazpenean zehazten den epean, 15 egun baliodunen barruan, ez gehiago, esleipenduna Elorrioko udaletxean agertu beharko da kontratua administrazio dokumentuan formalizatzeko.

Kontratua burutuko da administrazio-agiria formalizatu ondoren. Agiri hori lizitazioaren baldintzei lotuko zaio estu-estu, eta nahikoa titulu izango da edozein erregistro publikotan sartzeko. Nolanahi ere, kontratistak kontratua eskritura publikoan jasotzea eskatu ahal izango du, eta kasu honetan sortuko liratekeen gastuak berak ordainduko ditu.


19. KONTRATUA EZ EGITEKO ERABAKIA ETA ADJUDIKAZIO-PROZEDURAN ATZERA EGITEA

SPKLaren 152 artikuluak xedatzen duenarekin bat, kontratazio-organoak behar bezala justifikatuta dauden interes publikoko arrazoiengatik soilik hartu ahalko du kontratua ez adjudikatzeko edo ez egiteko erabakia. Adjudikazio-prozeduran ere atzera egin ahal izango du kontratua prestatzeko arauetan edo esleipenerako prozedura arautzen duten arauetan zuzendu ezin daitekeen arau-hausteren bat ikusi denean. Bai kontratua ez egiteko erabakia, bai prozeduran atzera egitekoa kontratua formalizatu aurretik egin beharko dira, eta aipatutako artikuluan ezarritako betebeharrekin bat.

III KONTRATUA EGIKARITZEA

20. KONTRATUA EGIKARITZEKO ERREGIMEN OROKORRA

	Kontratua esleipendunaren arrisku eta menturara egingo da, baldintza-agiri honetako klausulek aurreikusten dutena jarraiki, eta kasu honetan, espedienteari lotutako zehaztasun teknikoen arabera, eta Udalaren zuzendaritza, ikuskaritza eta kontrol pean, ahalmen hauek idatziz, zein ahoz emongo dituenak.

	Kontratistari edo bere mendeko pertsonei egotz dakizkiekeen egintzen edo ez-egiteen ondorioz kontratuaren martxa ona arriskuan jartzen bada, Administrazioak, kontratua behar bezala betetzeko edo berrezartzeko, beharrezkotzat ikusten dituen neurriak hartzea eskatu ahal izango du.

SPKLaren 202.1 artikuluak aurreikusten duenarekin bat, kontratu hau burutzeko izaera sozialeko, laneko, etiko, ingurumeneko edo beste mota bateko honako baldintza berezi hauek eskatuko dira: 
· Lizitatzaileek kontratua egikaritzeko atxiki behar dituzten giza baliabideak edota baliabide materialak identifikatu behar dituzte. Lizitatzaileek emon egin beharko dituzte kontratuaren xederako pertsonal erantzulearen izenak eta lanbide-gaitasuna:
· Esleipendunak, kontratua indarrean dagoen aldian hitzarmen kolektiboan jasotako soldata ordaindu beharko du, betiere beharginari dagokion lanbide-kategoriaren arabera, eta ordaintzekoa den soldata ezin izango da, inola ere, soldata hura baino txikiagoa izan.
· Enpresa lizitatzaileek esleipena jasoz gero, kontratuaren xede den jardueran arituko diren langileei aplikatuko dizkien hitzarmen kolektiboa zein izango den zehaztu beharko dute, eta behin kontratua esleitu eta gero langileei benetan aplikatuko zaizkien lan-baldintzei buruz eskatzen zaien informazio guztia eman beharko dute.
· Emakumeen eta Gizonen arteko berdintasunarekin lotutako baldintza berezia:
	Kontratu honetan sartzen dira gizonen eta emakumeen arteko berdintasunarekin lotutako izaera sozialeko betearaziko diren honako baldintza hauek. Betebehar horiek araututa daude: 9/2017 Legearen, Sektore Publikoko Kontratuena, 202.2 artikuluan; 2004/18/EE Zuzentarauaren 24. artikuluan; 3/2007 Lege Organikoaren 33 eta 34 artikuluetan, hala nola otsailaren 18ko 4/2005 Legearen 20.2 artikuluan.

· Eusko Legebiltzarraren otsailaren 18ko 4/2005 Legeak, Emakumeen eta Gizonen Berdintasunerakoa, eta martxoaren 22ko 3/2007 Lege Organikoak, Emakumeen eta gizonen berdintasun eragingarrirakoak, xedatzen dituen printzipioak eta betebeharrak betetzea. 
· Dokumentazio, publizitate, irudi edo material guztietan ez dute hizkuntza modu sexistan erabili behar, eta saihestu beharko dute emakumeen eta gizonen edozein irudi ez-estereotipatu, eta sustatuko dituzte berdintasun balioak, presentzia orekatua, dibertsitatea, erantzukidetasuna zein rolen eta genero-identitateen aniztasuna.
· Kontratua gauzatzean, enpresa kontratistak edo azpikontratistak emakumeen eta gizonen arteko berdintasuna bermatuko du tratuari, enplegua lortzeari, lanbide-sailkapenari, sustapenari, iraunkortasunari, prestakuntzari, azkentzeari, ordainsariei, lan-kalitateari eta –egonkortasunari, lanaldiaren iraupenari eta antolamenduari dagokienez. Era berean, kontratua gauzatzen den bitartean, enpresa kontratistak edo azpikontratistak betearazpenari atxikitako pertsonen bizitza pertsonala, lanekoa eta familiakoa bateragarri egiteko neurriak hartuko ditu.
· Halaber, 10 behargin baino gehiago dituzten enpresa kontratistek edo azpikontratistek bermatuko dute sexu-jazarpena eta sexian oinarritutako jazarpena prebenitzeko neurriak hartuko dituztela kontratua gauzatzeari atxikitako langileei dagokienez.
· Kontratua betearazteko behargin gehiago kontratatzeko premia balego eta enpresa kontratistak edo azpikontratistak plantillan desoreka badu emakume gutxiago dituelako, kontratu hau gauzatzeko eta kontratu osorako emakume bat kontratatu beharko du, edo gutxienez, emakume baten aldi baterako kontratua mugagabeko kontratua bihurtuko du. Plantilla bat desorekatuta dagoela esango da plantillan emakumeen presentzia guztiaren %40 baino txikiago denean.

Emakunden lortu ahal izango da kontratua gauzatzeko aplikagarriak diren, kontratuaren pleguetan aurreikusitako klausulez gain emakumeen eta gizonen berdintasunarekin lotuta indarrean dauden xedapenei buruzko informazioa.

· Hizkuntzaren gaineko betebeharrak. 
Kontratatutako enpresak zerbitzua emoterakoan erabiltzaileen eta orokorrean hiritarren Euskadiko bi hizkuntza ofizialean arreta jasotzeko duten eskubidea errespetatu beharko du.
Herritarrei zuzendutako informazio guztia, bai ahoz, bai idatziz, gutxienez euskaraz edo ele bietara emongo da, beti kontuan hartuta kontratuaren xedea eta hartzaileak. Modu berean egingo da kalean ipinitako karteletan, abisuetan eta seinaleetan. Kasu guztietan lehentasuna euskarak izango du.
Kontratu honen xede izango diren azterlan, txosten, proiektu edo beste batzuk, gutxienez euskaraz egongo dira, edo ele bietara, softwarearen testu eta soinu interfazeak barne.
Kontratua egikaritzako hartu-emonetan, ahal den neurrian lan hizkuntza euskara izango da, eta honako egikaritze-irizpide hauek bete beharko dira:
A.	Alde biak ahaleginak egingo dituzte Udalaren eta kontratatutako enpresaren arteko ahozko harremanak euskaraz izan daitezen, eta herritarren aurrean egongo den pertsonalak Autonomia Erkidegoko bi hizkuntza ofizialak menperatu beharko ditu.
b)	Identifikazio-datuak, gutxienez, euskaraz edo elebietara aurkeztuko dira: txakurren ezaugarriak, pertsonen idetifikazioak eta abar.
C).	Informazioa web-orrian bi hizkuntzetan argitaratuko da.
D)	Udalari aurkeztu beharreko txostenak edo dokumentazioa, gutxienez, euskeraz edo elebietara egongo da.
E)	Baimen-agiriak, herritarrei begira, bi hizkuntzetan aurkeztuko dira.
f)	Informazio-kanpainetan erabiliko diren euskarriak: kartelak, diptikoak eta abar, elebietara agertuko dira, euskarari lehentasuna emonez, kokapena eta letraren tamaina kontuan hartuz.


Aipatutako baldintza hauek funtsezko kontratu-betebehartzat hartzen dira; beraz, SPKLren 201 artikuluan aurreikusitakoaren babesean, ez-betetzea kontratua suntsiarazteko arrazoitzat hartu ahal izango da, 211.1.f) artikuluan adierazitako ondorioetarako.



21. LANAREN, GIZARTEAREN ETA GARDENTASUNAREN BETEBEHARRAK 

Kontratista behartuta dago lan, Gizarte Segurantza eta laneko segurtasun eta osasunaren alorrean indarrean dagoen araudia betetzera. Halaber, behartuta dago honako hauek betetzera: azaroaren 29ko 1/2013 Legegintzako Errege Dekretua, desgaitasuna duten pertsonen eskubideei eta haien gizarteratzeari buruzko Lege Orokorraren Testu Bategina onartzekoa; Emakume eta Gizonen Berdintasun Eragingarrirako martxoaren 22ko 3/2007 Lege Organikoa; Lan Arriskuen Prebentziorako 31/1995 Legea; urtarrilaren 17ko 39/1997 Errege Dekretua, Prebentzio Zerbitzuen Araudia, hala nola kontratua egikaritzen den bitartean promulgatzen diren arauak. 
Kontratista kontratuaren denbora guztian behartuta geratzen da aplikatu behar duen hitzarmena kolektiboko arauak eta baldintzak betetzera.

Enpresa lizitatzaileek esleipena jasoz gero, kontratuaren xede den jardueran arituko diren langileei aplikatuko dizkien hitzarmen kolektiboa zein izango den zehaztu beharko dute. 

Halaber, apirilaren 7ko 3/2016 Legearen, Zenbait Klausula Sozial Kontratazio Publikoan Sartzekoa, 5.2 artikuluak xedatzen duenarekin bat, eskatu eta gero, informazio guztia emotera behartuta dago, legeak xedatzen dituen hala nola udal eremuan emoten diren arauetako betebeharrak betetzeko.   

Ez da inolako lan-loturarik egongo kontratua gauzatzeko erabiliko diren behargineen eta Elorrioko Udalaren artean, izan ere, kontratua berariaz dago enpresa esleipendunaren zuzendaritza- eta antolaketa-boterearen mende, legez ezarritako esparru eta agindu guztietan, eta, beraz, enpresa hori da kasuan aplikatu beharreko lege-xedapen guztiak betetzera behartuta dagoen bakarra, bereziki kontratazioaren, Gizarte Segurantzaren, laneko arriskuen prebentzioaren eta tributuen arloei dagokienez, behargin horiek ez baitute inola ere Elorrioko Udalarekin lotura juridiko-laboralik izango.


22. KONTRATISTAREN ERANTZUKIZUNA KONTRATUA GAUZATZEN ARI DEN BITARTEAN HIRUGARRENEI SORTUTAKO KALTEENGATIK

Sektore Publikoko Kontratuen Legearen testu bateginaren 196 artikuluak xedatzen duenarekin bat kontratista izango da kontratua gauzatzeko egingo dituen eragiketen ondorioz hirugarren batzuei eragindako kalte eta galeren erantzulea.

23. KONTRATUAREN ALDAKETAK

Administrazioak, interes publikoko arrazoiak daudenean, SPKLaren 205 artikuluak aurreikusten dituen inguruabarretako bat dagoenean kontratua aldatzeko aukera izango du, Sektore Publikoko Kontratuen Legearen 203, 206 eta 207 artikuluak xedatzen dutenarekin bat, horrekin lizitazioaren eta esleipenaren baldintza funtsezkoenak aldatzen ez badira.

Aipatutako aldaketak egiten badira kontratistak derrigorrean bete beharko ditu.

9/2017 Legearen 204 artikuluak xedatutakoarekin lotuta, kontratua aldatzeko arrazoia izango da obra-tarteak kentzea kontratuaren hasierako prezioaren % 20ra arte.


24. IZAERA PERTSONALEKO DATUAK BABESTEA

Kontratazio hau gauzatu ahal izateko behar izango balitz izaera pertsonaleko datuak erabiltzea, kontratistak Datuak Babesteko Erregelamendu Orokorretik ondorioztatzen diren betebeharrak bete beharko ditu, hala nola, Sektore Publikoko Kontratuen Legearen testu bateginaren Hogeita bosgarren Xedapen Gehigarritik ondorioztatzen direnak abenduaren 5eko 3/2018 Lege Organikoarekin, Datu Pertsonalak Babestekoa eta Eskubide Digitalak Bermatzekoa, esleipendunaren betebeharrak, “tratamenduaren arduradun” gisa, batuko dituen dokumentua formalizatuz.

25. PRESTAZIOA JASOTZEA ETA BERME-EPEA

Kontratuaren xedearen prestazioa amaitzen denetik gehienez, hilabeteko epean harrera- edo adostasun-egintza formal eta positiboa egingo da.

Berme-adia sei hilabetekoa izango da eta kontratuaren amaiera egunetik zenbatuko da.

26. ZIGOR-ARAUBIDEA

Ez betetzea izango da honako kasu hauetan: 
1.- Kontratua egikaritzeko epeak ez betetzea: 
Berari egotz dakizkiokeen arrazoiengatik kontratista kontratuaren gauzatze-epearekiko atzeratu bada, bai guztizko epean edo baita epe partzialetan, administrazioak aukeran izango du, edo kontratua suntsiaraztea, bermea galduz, edo zigorrak ezartzea proportzio honetan: kontratuaren prezioaren 1.000 euro bakoitzeko 0,60 euro, eguneko. 
Atzerapenarengatik zigorrak kontratuaren prezioaren 100eko 5en multiplora iristen diren bakoitzean, kontratazio-organoak ahalmena izango du kontratua ebazteko edo zigor berriak jarriz gauzatzen jarraitzeko. 
2.- Prestazioak zati batean gauzatzea 
Berari egotz dakizkiokeen arrazoiengatik kontratistak kontratuan definitutako prestazioen zati bat betetzen ez duenean, Administrazioak bi aukera izango ditu: ebaztea, ezarritako bermea galduz, edo zigorrak jartzea kontratuaren prezioaren 1.000 euro bakoitzeko 0,60 euro, eguneko. 
Atzerapenarengatik zigorrak kontratuaren prezioaren 100eko 5en multiplora iristen diren bakoitzean, kontratazio-organoak ahalmena izango du kontratua ebazteko edo zigor berriak jarriz gauzatzen jarraitzeko. 
3.- Beste ez betetze batzuk: arinak, larriak edo oso larriak: 
a) Ez betetze arinak: 
Ez betetze arinak izango dira: 
1.- Zerbitzuak behin eta berriz ez emotea (beharren kalitateari, baliabide nahikorik ez izateari, materialaren egoera eta mantentze-lanei, beharrak gauzatzeko erritmoari, Udalak zuzendaritza- ikuskaritza- eta kontrol-eskumenak baliatuz emondako aginduak ez betetzeari, lan-programa aldatzeari eta abarri buruz) eta urte natural bakoitzean 4 aldiz baino gehiagotan zigortu ez izana. 
2.- Erabiltzaileekin adeitasunik eza. 
3.- Baldintza-agiri honetan edo baldintza teknikoen agirian ezarritako beste edozein ez betetze, larritzat edo oso larritzat jo ez bada. 
b) Ez betetze larriak: 
Ez betetze larriak izango dira: 
1.- Kontratistak ez betetzea aplikatu beharreko legezko edo erregelamenduzko xedapenetan, indarreko hitzarmenean, eskatutako aseguruetan, segurtasun-elementu eta –neurrietan, lan-betebeharretan, Gizarte Segurantzan eta segurtasun- eta higiene-arloetan eta abarretan ezarritako baldintzak, zerbitzuari atxikitako beharginei eta makineriari dagokienez. 
2.- Kontratistak baldintza-agirietan edo berak egindako proposamenean jasotako gainerako baldintzak ez betetzea. 
3.- Zerbitzuak behin eta barriz ez emotea. 
4.- Osasunarekin lotutako aginduak ez betetzea edo egoera osasungaitzak, arriskutsuak edo deserosoak saihesteko emondako aginduak ez betetzea, kontratistari formalki jakinarazi ondoren eta bete ez dituenean. 
5.- Kontratistari emondako aginduak behin eta barriz ez betetzea, zerbitzuak emoteko antolamenduari, moduari eta araubideari dagokienez, edo hondatutako dagoen funtsezko materiala ez berrezartzea edo konpontzea. 
6.- Udalak esleipenaren xede diren zerbitzuak ikuskatzeko eta kontrolatzeko zereginaren aurrean oztopoak jartzea edo kontra agertzea. 
7.- Bi ez betetze arin egitea. 
c) Ez betetze oso larriak 
Ez betetze oso larriak izango dira: 
1.- Zerbitzuak emoteko moduari iruzur egitea, bitarteko egokiak edo eskatutako funtsezko elementuak erabili barik, edo zerbitzuari atxikitako materialen bat desagertzea. 
2.- Zerbitzuari atxikitako materialak, aldez aurreko Udalaren baimenik barik, zerbitzu publikotik kanpoko helburu edo objektuetara bideratzea, edozein modalitate edo tituluren pean. 
3.- Enpresa kontratistak edo bertako beharginek edozein ordainsari edo mesede jasotzea partikularren edo zerbitzuaren erabiltzaileen eskutik. 
4.- Udalaren aurretiazko berariazko baimen barik Udalaren kontratatutako zerbitzua osorik edo zati bat lagatzeko, errentan emoteko, eskualdatzeko edo azpikontratatzeko debekua Ez betetzea edozein modalitate edo titulu pean. 
5.- Bi ez betetze larri egitea. 
d) Zigorrak 
1. a) Ez betetze oso larriak kontratuaren ebazpenarekin zigortuko dira. 
1. b) Ez betetze larriak 200,1 € eta 300,00 € bitarteko isunekin zigortuko dira. 
1. c) Ez betetze arinak 200,00 € bitarteko isunekin zigortuko dira. 

4.- Zigorrak ezartzeko prozedura 
Zigorrak ezarri aurretik kontratistari entzunaldia emongo zaio. 
Behin zigorrak ezarrita, alkatearen edo honek eskuordetuko duen organoaren onespenarekin exekutiboak izango dira, eta kobratuko dira Udalak egin behar dituen ordainketa-zenbatekoetatik kenduta, eta hau ezinezkoa balitz, behin betiko bermetik kobratuko dira. Azken kasu honetan, fidantzaren zenbatekoa 15 eguneko epean itzuli beharko da. 

27. KONTRATUA SUNTSIARAZTEKO ARRAZOIAK

Kontratua suntsiarazteko arrazoiak azaroaren 8ko 9/2017 Legearen, Sektore Publikoko Kontratuena, 211 eta 313 artikuluetan jasotakoak dira.

Elorrioko Udalak aproposak uste dituen bideak erabiliko ditu zerbitzua hitzartu moduan emoten dela egiaztatzeko.

9/2017 Legearen 205.2b) artikuluak xedatzen duenaren kaltetan barik, kontratua suntsiarazteko arrazoia izango da kontratuaren exekuzioa bi hilabete baino gehiagoz etetea edota obra-tarteak kentzea kontratuaren azken prezioaren % 20a baino gehiagoan. Etete edota kentzeen ehuneko hau 9/2017 Legearen 211.1.g) artikuluak xedatzen dituen ondorretarako hasieran hitzartutako baldintzetan gauzatzea eragozten duela ulertuko da.

28. KONTRATUA LAGATZEA
Ezingo da kontratu honen lagapenik egin.

29. AZPIKONTRATAZIOA
Kontratista hirugarrenekin kontratatu ahal izango ditu prestazioaren zati bat egiteko Sektore Publikoko Kontratuen 9/2017 Legearen 215 artikuluak xedatzen dituen baldintzetan.


IV.- IZAERA, ARAUBIDE JURIDIKOA ETA JURISDIKZIO ESKUDUNA

30. IZAERA ETA KONTRATUAREN ARAUBIDE JURIDIKOA

Plegu honetan oinarrituta sinatuko den kontratuak izaera administratiboa izango du, eta baldintza-agiri honek eta espedientea osatzen duen gainerako dokumentazio teknikoak arautuko dute. Baldintza-agiri honetan aurreikusi ez denerako azaroaren 8ko 9/2017 Legera, Sektore Publikoko Kontratuena, joko da, eta honen kontra ez doan guztian honako hauetara joko da: urriaren 12ko 1098/2001 Errege Dekretuz onartutako Herri Administrazioetako Kontratuen Legearen Erregelamendu Orokorrera; maiatzaren 8ko 817/2009 Errege Dekretura, urriaren 30eko 30/2007 Sektore Publikoko Kontratuen Legearen zati bat garatzen duena; eta Herri Administrazioetako kontratazioetan aplikatzekoak diren gainerako arauetara.

Kontratu honen kontra kontratu-arloko errekurtso berezia tartekatzeko aukera egongo da Sektore Publikoko Kontratuen Legearen 44 artikuluak xedatzen duena jarraiki. 

Kontraesana balego Administrazioko Klausula Partikularren Agiri honen eta espedientea osatzen duten gainerako agirien artean, baldintza-agiriak jasotzen duena aginduko du.

31. ADMINISTRAZIOAREN PRERROGATIBAK

Administrazioari honako prerrogatiba hauek dagozkio: kontratuak interpretatzea, eta kontratua betetzerakoan sortzen diren zalantzak ebaztea, interes publikoko arrazoiak direla-eta kontratuak aldatzea, kontratua betearazteko kontratistari egotz dakizkion erantzukizuna deklaratzea, kontratuok suntsiarazteko erabakia hartzea eta honen ondorioak zehaztea Sektore Publikoko Kontratuen Legearen testu bateginak eta Herri Administrazioetako Kontratuen Legearen Erregelamendu Orokorrak ezarritako mugen barruan eta betekizunei eta ondorioei lotuta.

32. JURISDIKZIO ESKUDUNA

Kontratu honen ondorioz sor daitezkeen auzi eztabaidagarriak kontratazio-organoak ebatziko ditu. Kontratazio-organoak hartutako erabakiak bide administratiboa amaituko dute, eta zuzenean aurkaratu ahal izango dira Administrazioarekiko Auzietako Jurisdikzioaren aurrean. Edozein modutan, errekurtso berezia tartekatzeko aukera ere egongo da azaroaren 8ko 9/2017 Legeak, Sektore Publikoetako Kontratuena, 44tik 60ra doazen artikuluetan araututakoa jarraiki edo urriaren 1eko 39/2015 Legean, Herri Administrazioen Araubide Juridikoarena, araututako edozein.

	Elorrio, 20.... (e)ko ...................ren ......(e)(a)n.

I. ERANSKINA. ERANTZUKIZUNPEKO-ADIERAZPENA, KONTRATATZEKO BETEBEHARRAK BETETZEKOARI BURUZKOA

EUROPAKO KONTRATAZIO AGIRI BAKARRA (EKAB) SARTZEA. BETETZERAKOAN HONAKO OHARRAK JARRAITU BEHARKO DIRA

Eranskinean agertzen den Europako Kontratazio Agiri Bakarraren ereduan bete behar den erantzukizunpeko-adierazpena betetzeko honako pausu hauek emon behar dira:
1.- Jaitsi zure ekipoan Sektore Publikoko Plataforman eskuragarri dagoen DEUC.xml fitxategia – lizitazio honetako eranskinak erlaitza.
2.- Zabaldu honako esteka hau: https://www.elorrio.eus/efaktur/empresas/index.action?request_locale=eu_ES
3.- Hautatu hizkuntza “español”.
4.- Hautatu aukera hau: “soy un operador económico”.
5.- Hautatu honako aukera hau “importar un DEUC”.
6.- Gora kargatu ekipoan aurrez jaitsitako DEUC.xml (1. Urratsa).
7.- Hautatu herrialdea eta klikatu “siguiente”.
8.- Bete DEUC atalak.
9.- Inprimatu fitxategia eta sinatu.
10.- Agiri hau behar moduan beteta eta sinatuta lizitaziora aurkeztu behar diren gainerako agiriekin batera aurkeztu beharko da, deialdia arautzen duten agirietan jasotakoarekin bat eta bertan zehaztutako epearen barruan.
11.- Kontratuak lote bat baino gehiago baditu, lizitaziora aurkezten den lote bakoitzeko adierazpen bat bete beharko da.
12.- Lizitazioan ABEE baten barruan aurkezten denean, ABEEa osatzen duen enpresa bakoitzak agiri bat bete beharko du.
13.- Lizitatzaileak kontratua sinatzeko egiaztatu behar den kaudimena beste erakunde batzuen kaudimenean eta bitartekoetan oinarritua aurkezten badu, alde batera utzita izaera juridikoa delakoa dela, agiri bat lizitatzailearen izenean bete beharko du eta beste bat atxikitako bitartekoak dituen enpresa baten izenean.







II. ERANSKINA PROPOSAMEN EKONOMIKOAREN EREDUA


Nik, ..................................................................................................... jauna/andrea, helbidea ....………………………… dudanak, …………. PK,  NAN ……………………., tel.:………………… , e-posta ………………. gaitasun juridiko eta ahalmen osoz jarduteko, nire izenean (edo ……………………………………ren ordezkapenean ……………………………..n helbidea duenak, eta NAN edo IFZ, pertsona fisikoa edo juridikoa bada ……………………zk), Elorrioko Udalak  honako kontratazio honetarako ……………………………………..deitutako prozeduraren barri dudala, 

ADIERAZPENA
	1) Kontratua honako epe honetan……………………….. eta prezioan………………….. € egingo dudala: €Gehi……………… €BEZari dagokiona, %....a kontratuaren urte bakoitzerako. Prezio honen barne geratzen dira kontzeptu guztiak, hau da: zergak, edozein maila fiskaleko zergak, gastuak, tasak, eta arielak, eta baita kontratistaren etekin industriala.

2) Baldintza Teknikoen Agiria, Administrazio-Klausula Partikularren Agiria eta kontratua arautuko duten gainerako agiriak ezagutzen eta osotasunean onartzen ditudala.

3) Ordezkatzen dudan enpresak zabaltzeko, instalatzeko eta funtzionatzeko indarrean dagoen legediak eskatzen dituen betebehar eta obligazio guztiak betetzen dituela. 

4) Lan-taldeko kide baten C1 euskara titulu ofiziala ( azaroaren 9ko 297/2010 Dekretua eta uztailaren 4ko 187/2017 Dekretua): BAI / EZ (biribil baten barruan sartu hautatutako aukera)
………………………………………………………………………. Jauna/andrea.
 Ezer aukeratu ez bada, irizpide hau ez dela hautatu ulertuko da.




Elorrio, 20.... (e)ko ...................ren ......(e)(a)n.

Sinadura




III. Eranskina. GAITUTAKO POSTA ELEKTRONIKOAREN HELBIDEA




Nik, ______________________________ jauna/andrea, helbidea _____________________ dudanak ____PK______, _____________NAN zenbakia, eta honako telefono zenbaki hau _______, gaitasun juridikoa eta jarduteko gaitasun osoa dudala nire izenean (edo _______________________________________ ordezkapenean aritzeko, helbidea ________________________________ duenak, PK_____, eta honako telefono zenbaki hau duenak, ___________eta NAN edo IFZ______________ (pertsona fisikoa edo juridikoa bada) Elorrioko Udalak ______________________ kontratatzeko egin duen deialdiaren barri dudala, eta gaitutako helbide honako posta elektroniko hau dudala____________________________ 





Elorrio, 20.... (e)ko ...................ren ......(e)(a)n.





Sinadura

